ซีไอเอ็มบี เตือนรับมือ ริงกิตป่วน
เงินริงกิตอ่อนค่าหนัก หลังเงินทุนต่างชาติยังไหลออกไม่หยุด จับตาผลกระทบต่อการท่องเที่ยวภาคใต้และผู้ส่งออก
29 ต.ค. 2565

เงินริงกิตอ่อนค่าหนัก หลังเงินทุนต่างชาติยังไหลออกไม่หยุด จับตาผลกระทบต่อการท่องเที่ยวภาคใต้และผู้ส่งออก 
นายสุธีร์ โล้วโสภณกุล รองกรรมการผู้จัดการใหญ่ สายบริหารเงิน ธนาคารซีไอเอ็มบี ไทย เปิดเผยว่า ได้มีคำแนะนำไปยังลูกค้าของธนาคารที่มีธุรกิจการค้ากับมาเลเซียให้ป้องกันความเสี่ยงค่าเงินริงกิต ด้วยการซื้อเงินตราล่วงหน้า (ฟอร์เวิร์ด) เพื่อล็อกต้นทุนในภาวะที่ค่าเงินริงกิตผันผวน แต่ลูกค้าจำเป็นต้องมีธุรกรรมรองรับให้เห็นชัดเจน และไม่แนะนำให้เก็งกำไรค่าเงินในช่วงนี้
ทั้งนี้ ค่าเงินริงกิตอ่อนค่ามากที่สุดในภูมิภาคเนื่องจากมาเลเซียพึ่งพาเงินลงทุนต่างชาติในสัดส่วน 40% ของการถือครองพันธบัตร เมื่อมีสถานการณ์ความไม่ชัดเจนจากนโยบายของว่าที่ประธานาธิบดีสหรัฐคนใหม่ และคาดการณ์ขึ้นดอกเบี้ยนโยบายสหรัฐ ทำให้เงินทุนต่างชาติไหลออกจากตลาดเกิดใหม่ไปยังประเทศขนาดใหญ่ ซึ่งกระทบต่อค่าเงินทั้งภูมิภาค โดยเฉพาะมาเลเซีย
อย่างไรก็ตาม ธนาคารรับชำระธุรกรรมบาท-ริงกิตโดยตรงไม่ได้รับผลกระทบ เพราะสามารถบริหารจัดการอัตราแลกเปลี่ยนได้ด้วยมีธนาคารแม่ เป็นธนาคารมาเลเซีย
นายอมรเทพ จาวะลา ผู้อำนวยการอาวุโส สำนักวิจัย ธนาคารซีไอเอ็มบี ไทย กล่าวว่า เงินริงกิตอ่อนค่าอาจส่งผลกระทบต่อธุรกิจไทย 2 กลุ่ม คือ กลุ่มโรงแรมในภาคใต้ และกลุ่มผู้ส่งออกน้ำยางข้น